Diari Oficial de la Generalitat Valenciana


Sumari del DOGV 9928, del 03-09-2024 (2024/7854)

RESOLUCIÓ de 26 de juliol de 2024, per la qual es convoquen a concurs públic diverses places de professorat permanent laboral amb caràcter indefinit. Referència: 01953/2024.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9928

Data del DOGV
:   03-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7854

CVE
:   MQWL-N-0011-5407

Data del document
:   26-07-2024

Organisme emissor
:   Universitat Miguel Hernández d'Elx

Tipus de document
:   Resolució

Correcció d'errades

Anàlisi jurídica

Per Resolució del rector, amb data de 26 de juliol de 2024, s’ha disposat el següent:

«De conformitat amb la Llei orgànica 2/2023, de 22 de març, del sistema universitari, pel Decret 83/2023, de 2 de juny, pel qual es modifica el Decret 174/2002, de 15 d’octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, els Estatuts i el Reglament general del personal docent i investigador de la Universitat Miguel Hernández d’Elx la Universitat Miguel Hernández d’Elx, aprovat per Consell de Govern en la sessió de 23 d’abril  de 2024, i altra normativa de general aplicació; en compliment de la Llei 31/2022, de 23 de desembre, de pressupostos generals de l’Estat per a 2023, en execució de l’oferta d’ocupació pública addicional per a l’any 2024 de places de cossos docents universitaris i de professorat permanent laboral en aplicació d’una taxa específica per a complir l’objectiu previst en la Llei 20/2021, de 28 de desembre, de mesures urgents per a la reducció de la temporalitat en l’ocupació pública, aprovada per Consell de Govern de 22 d’abril de 2024 (DOGV de 17 de juny de 2024), ateses les necessitats docents i investigadores, la Universitat Miguel Hernández d’Elx convoca: concurs públic per a la provisió de diverses places de professorat permanent laboral de caràcter indefinit, conforme als punts següents:

*Característiques de la convocatòria*

*Primera. Nombre i característiques de les places convocades.*

Es convoquen les places de professorat permanent laboral que s’especifiquen en l’annex I.

*Segona.Requisits de les persones aspirants*

Els requisits que han de complir les persones aspirants a les places convocades són els que s’especifiquen a continuació:

1. Haver fet els 16 anys i no haver complit l’edat de jubilació.

2. Les persones estrangeres no comunitàries i les que no puguen ser incloses en l’àmbit aplicable dels tractats internacionals subscrits per la Unió Europea i ratificats per Espanya, han de disposar del permís de residència i treball abans de la formalització dels contractes corresponents.

3. No haver patit separació, mitjançant expedient disciplinari, del servei de l’Administració de l’Estat o de l’administració autonòmica, local o institucional, ni trobar-se en situació d’inhabilitació per sentència ferma per a l’exercici de funcions públiques. Les persones aspirants la nacionalitat de les quals no siga l’espanyola han d’acreditar, igualment, no estar sotmeses a cap sanció disciplinària o condemna penal que impedisca, en el seu estat, l’accés a la funció pública.

4. Posseir la capacitat funcional per a l’acompliment de les tasques o funcions corresponents a la plaça convocada.

5. Estar en possessió del títol de doctora o doctor.

6. Comptar amb l’acreditació a professorat permanent laboral, emesa per part de l’Agència Nacional d’Avaluació de la Qualitat i Acreditació o de l’Agència Valenciana d’Avaluació i Prospectiva. A aquest efecte, d’acord amb la disposició transitòria tercera de la Llei orgànica 2/2023, de 22 de març, del sistema universitari, l’acreditació vigent de professorat contractat doctor o de la figura equivalent en la normativa autonòmica, és vàlida per a la figura de professorat permanent laboral.

La concurrència dels requisits anteriors ha d’estar referida a una data anterior a l’expiració del termini de presentació d’instàncies.

*Tercera. Sol·licituds*

3.1 Termini.

El termini de presentació de sol·licituds és de 10 dies hàbils comptadors a partir de l’endemà de la publicació d’aquesta convocatòria en el *Diari Oficial de la Generalitat Valenciana*  (DOGV).

3.2 Sol·licituds i documentació que cal presentar.

Les sol·licituds s’han d’emplenar i presentar exclusivament per via electrònica, accedint al formulari «Selecció PDI-Laboral Fix», disponible en la seu electrònica de la Universitat Miguel Hernández d’Elx, dins del Catàleg de procediments i serveis de recursos humans, en la següent adreça web

(<https://sede.umh.es/ca/procedimientos/seleccio-pdi-laboral-fix/>), prement el botó «Tramitar» i seleccionant la referència de la convocatòria i la plaça oferida en què s’estiga interessat. Per a accedir a aquest procediment es requereix la identificació electrònica de la persona interessada, per a això cal disposar d’algun dels sistemes d’identificació electrònica, entre els quals es troben: DNI electrònic, Fq@dq – Identificació, certificat electrònic (FNMT, ACCV…) o compte d’usuari UMH.

En el supòsit de presentar la sol·licitud presencialment es requereix que la persona interessada l’esmene mitjançant la presentació electrònica. A aquest efecte, es considerarà com a data de presentació de la sol·licitud aquella en què haja sigut realitzada l’esmena.

Necessàriament, s’han de presentar tantes sol·licituds i documentació com places a les quals s’opte.

Una vegada s’accedisca a aquest procediment es pot emplenar la sol·licitud per a participar en concursos públics a places de professorat en la Universitat Miguel Hernández d’Elx, i s’ha d’adjuntar en fitxers digitals (format PDF) la documentació següent:

1. Còpia del DNI o, en cas de no posseir la nacionalitat espanyola, del document que n’acredite la identitat i data de naixement.

2. Còpia del títol acadèmic de doctor, o resguard d’haver abonat els drets d’expedició del títol de doctor. Si escau, l’homologació corresponent.

3. Còpia d’avaluació positiva de l’Agència Nacional d’Avaluació de la Qualitat i Acreditació o de l’Agència Valenciana d´Avaluació i Prospectiva per a la contractació com a professorat contractat doctor o professorat permanent laboral.

4. Justificant d’estar exempt, totalment o parcialment, del pagament.

Gaudiran d’una bonificació del 50% de la taxa les persones que formen part de famílies nombroses de categoria general i els membres de famílies monoparentals de categoria general.

Estan exemptes del pagament de la taxa les persones que acrediten una discapacitat en grau igual o superior al 33%, els membres de famílies nombroses de caràcter especial, els membres de famílies monoparentals de categoria especial i les víctimes d’actes de violència sobre la dona.

Les persones aspirants esmentades en el paràgraf anterior han de presentar les certificacions corresponents que acrediten la seua condició de discapacitat, de ser membre de família nombrosa o de família monoparental (mitjançant certificat de la Conselleria de Benestar Social o òrgan competent), i les víctimes d’actes de violència sobre la dona mitjançant qualsevol dels mitjans de prova que preveu l’article 9.1 i 9.2 de la Llei 7/2012, de 23 de novembre, de la Generalitat Valenciana, integral contra la violència sobre la dona en l’àmbit de la Comunitat Valenciana.

Les persones interessades a formar part d’aquesta convocatòria per a la plaça corresponent a l’àrea de coneixement d’Escultura, han de presentar, juntament amb la documentació abans requerida, un dossier d’obra artística, així com el dossier justificatiu dels seus respectius mèrits. Ambdós s’adjuntaran en fitxers digitals (format PDF).

Aquells documents acreditatius dels indicats anteriorment que es presenten en un idioma diferent d’algun dels oficials a la Comunitat Valenciana, han d’anar acompanyats de traducció per intèrpret jurat.

L’exclusió per no complir algun dels requisits de la convocatòria o la no presentació a la prova no comportarà el dret a la devolució de les taxes.

3.3 La documentació esmentada adés, s’ha de presentar a través de la seu electrònica de la Universitat Miguel Hernández d’Elx tal com s’indica en el punt 3.2, la qual és adreçada automàticament al Servei de Professorat, Nòmina i Seguretat Social com a unitat tramitadora. La documentació s’ha d’adjuntar en fitxers format PDF i en l’ordre establit en aquest punt, i es poden adjuntar fins a un màxim de 10 fitxers que no poden superar en el seu conjunt els 12 Mb. Després podeu prémer el botó «Presentar en Registre» i el sistema us portarà directament al pagament telemàtic de 30 euros en concepte de drets de participació, o de 15 euros en cas de les exempcions parcials indicades en el punt 3.2.E. Una vegada conclosa aquesta acció, el sistema us mostrarà el número de registre generat. Els documents de l’expedient relacionats amb aquesta sol·licitud els tindreu disponibles en l’apartat «Els meus expedients» de la seu electrònica. En el cas d’exempció total de pagament, aquest número de registre apareixerà després de prémer el botó «Presentar en Registre».

3.4 Admissió de sol·licituds.

Transcorregut el termini de presentació de sol·licituds, es publicarà la llista provisional de les persones admeses i excloses i els motius d’exclusió en el *Butlletí Oficial de la Universitat Miguel Hernández d'Elx*  (BOUMH) i a títol informatiu, en la pàgina web de la Universitat (<https://servicioprofesorado.umh.es/ca/).>

A través de l’opció «Esmenar/Altres tràmits» de l’expedient de la plaça a la qual s’opta, disponible en «Els meus expedients» de la seu electrònica, les persones interessades que ho creguen necessari, podran formular reclamacions adreçades al responsable del Servei de Professorat, Nòmina i Seguretat Social en un termini de 10 dies hàbils comptadors des de la publicació de les llistes. Revisades les reclamacions es publicarà la relació definitiva de les persones admeses i excloses en el *Butlletí Oficial de la Universitat Miguel Hernández d'Elx*  (BOUMH) i, a títol informatiu, en la pàgina web de la Universitat (<https://servicioprofesorado.umh.es/>ca/).

Es considerarà que les persones que figuren en la llista d’exclosos n’han desistit, per no haver esmenat dins del termini concedit a aquest efecte els defectes formals que contenien les seues sol·licituds inicials, de conformitat amb el que estableix l’article 68 de la Llei 39/2015 d’1 d’octubre, del procediment administratiu comú de les administracions públiques.

*Quarta. Protecció de dades personals*

D’acord amb el que disposa el Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades, així com la Llei orgànica 3/2018, de 5 de desembre, de protecció de dades personals i garantia dels drets digitals, s’informa els interessats que les dades de caràcter personal aportades seran tractades per la Universitat de Miguel Hernández d’Elx com a responsable del tractament, sobre la base de l’interés públic amb la finalitat de tramitar i gestionar les sol·licitud. Les dades de caràcter personal aportades només es conservaran durant el temps necessari per a complir la finalitat per a la qual s’han demanat i per a determinar les possibles responsabilitats que es puguen derivar d’aquesta finalitat i del tractament de les dades. S’hi aplica la normativa d’arxius i patrimoni documental espanyol. Així mateix, s’informa la persona interessada que no es comunicaran les dades a tercers, excepte per obligació legal.

Les persones interessades poden exercir els drets d’accés, rectificació, oposició, supressió, portabilitat i limitació del tractament, així com, a no ser objecte de decisions basades únicament en el tractament automatitzat de les dades. Els drets poden ser exercitats de la forma següent: per seu electrònica (sede.umh.es), per escrit a la Universitat Miguel Hernández d’Elx, a l’atenció de la delegada de protecció de dades, edifici Rectorat i Consell Social, av. de la Universitat s/n, 03417, Elx-Alacant. Així mateix, l’interessat té dret a presentar una reclamació davant de l’autoritat de control ([www.aepd.es](http://www.aepd.es)) si considera que el tractament no s’ajusta a la normativa vigent. Per a més informació l’interessat es podrà adreçar a [kqf@sbp.vf](mailto:lig@bfp.tk).

*Cinquena. Composició de les comissions de contractació*

5.1 La composició de les comissions de contractació és la que figura en l’annex I d’aquesta convocatòria.

5.2 Quant a la seua constitució, substitucions i funcionament s’estarà al que preveu el Reglament de règim general del personal docent i investigador de la UMH. La Comissió s’ha de constituir en el termini màxim d’un mes des de la publicació de la llista definitiva de persones aspirants admeses i excloses d’aquesta convocatòria, i es considera a aquest efecte inhàbil el mes d’agost.

5.3 En la sessió de constitució la comissió fixarà i farà públics en el BOUMH i en la web de la Universitat (<https://servicioprofesorado.umh.es/ca>), i abans de l’acte de presentació de les persones aspirants, els criteris específics de valoració de la primera prova d’acord amb els criteris generals de valoració indicats en l’article 31.2 del Reglament de règim general del personal docent i investigador de la UMH, i s’especificarà la puntuació que es pot obtindre en cadascun dels criteris generals detallats en aquests preceptes dins dels límits que s’hi estipulen i el seu desglossament en cadascun dels aspectes que s’hagen d’avaluar que establisca la comissió en cada criteri general. A més, s’establirà la puntuació mínima que es pot obtindre en aquesta prova per a considerar-se superada.

Els concursos per a la provisió de places de professor permanent laboral es desenvoluparan en la sessió pública en qualsevol dels campus de la Universitat Miguel Hernández i constaran de dues proves.

*Sisena. Desenvolupament del concurs*

6.1 La valoració global de cada candidat en els concursos s’obtindrà de la suma ponderada de la puntuació obtinguda en la primera prova, en la qual es valorarà el seu historial acadèmic, docent i investigador i el projecte docent i investigador presentat i de la puntuació de la segona prova, assignat un pes del 70% a la primera prova i un pes del 30% a la segona prova.

6.2 Acte de presentació.

Dins del termini habilitat per a la constitució de la comissió, el president, amb la consulta prèvia als restants membres d’aquesta, dictarà una resolució que ha de ser notificada a tots els interessats amb una antelació mínima de quinze dies hàbils respecte de la data de l’acte per al qual se’l cita, en què convocarà a tots els aspirants admesos a participar en el concurs per a realitzar l’acte de presentació dels concursants amb assenyalament del dia, hora i lloc de celebració d’aquest acte.

La notificació a la qual fa referència l’apartat anterior s’entendrà realitzada amb la seua publicació en el *Butlletí Oficial de la Universitat Miguel Hernández d'Elx*  (BOUMH) i en la web de la Universitat

(<https://servicioprofesorado.umh.es/ca>).

El termini entre la data prevista per a l’acte de constitució de la comissió i la data assenyalada per a l’acte de presentació no podrà excedir dels dos dies hàbils.

En l’acte de presentació, que serà públic, els concursants entregaran la documentació corresponent i rebran totes instruccions sobre el desenvolupament del concurs que s’hagen de comunicar. En el mateix acte de presentació, el president de la comissió farà públic el termini fixat per aquella perquè qualsevol concursant puga examinar la documentació presentada pels restants concursants, així com el lloc, data i hora del començament de la primera prova que en tot cas no pot ser superior a vint dies hàbils des de la celebració de l’acte de presentació i es determinarà mitjançant sorteig l’ordre d’actuació dels concursants en els casos en els quals siga necessari.

En l’acte de presentació, les persones candidates entregaran, per sextuplicat, al president de la comissió la següent documentació:

a) Currículum, segons model d’aquesta universitat, disponible en la pàgina web de la UMH (<https://servicioprofesorado.umh.es/>) dins de l’apartat – Formularis – Model de currículum.

b) El projecte docent que el candidat es proposa desenvolupar si se li adjudica la plaça a la qual concursa, ajustat a les necessitats expressades en la convocatòria.

c) El projecte d’investigació que el candidat es proposa desenvolupar si se li adjudicada la plaça a la qual concursa.

6.3 Primera prova

La primera prova serà pública i consistirà en l’exposició oral pel concursant, durant un temps màxim de 90 minuts, de l’historial acadèmic, docent i investigador, així com del projecte docent i del projecte investigador que el candidat es proposa desenvolupar si se li adjudicada la plaça a la qual concursa. Seguidament, la comissió debatrà amb el concursant sobre l’historial presentat, els projectes a desenvolupar i la seua adequació a les necessitats de la Universitat Miguel Hernández.

Finalitzada l’exposició de les persones aspirants, la comissió valorarà els mèrits aportats, de manera que cada aspirant podrà obtindre un màxim de 100 punts, dels quals 70 correspondran als mèrits aportats i 30 a l’adequació d’aquests mèrits a les necessitats de la Universitat Miguel Hernández. La valoració dels mèrits es durà a terme segons els criteris específics establits per la comissió en l’acte de constitució que, en tot cas, seran conformes amb els criteris generals següents:

a) Activitat investigadora, incloent si és el cas la de transferència del coneixement, i projecte investigador. La puntuació màxima que es pot obtindre en aquest criteri estarà compresa entre 30 i 35 punts.

b) Activitat i projecte docent. La puntuació màxima que es pot obtindre en aquest criteri estarà compresa entre 30 i 35 punts.

c) Activitat de lideratge en gestió i si és el cas activitat professional, així com altres mèrits. La puntuació màxima que es pot obtindre en aquest criteri serà de 10 punts.

L’experiència docent i l’experiència investigadora, incloent la de transferència i intercanvi del coneixement, tindran una consideració anàloga en el conjunt dels criteris de valoració dels mèrits. La suma de les puntuacions màximes dels tres criteris generals de valoració ha de ser 70 punts.

Els 30 punts que s’atorguen per adequació dels mèrits del sol·licitant seran concedits per la comissió en atenció a les necessitats de la Universitat Miguel Hernández.

La valoració es motivarà numèricament, de 0 a 100 punts, desglossada per cada aspecte que s’haja d’avaluar, per aspirant i, de manera col·lectiva per la comissió, o individualment per cada membre d’aquesta. En el segon supòsit, la valoració final d’aquesta prova s’obtindrà calculant la mitjana aritmètica de les puntuacions atorgades per cadascun dels membres de la comissió.

Un concursant haurà superat la primera prova quan obtinga la puntuació mínima exigida en els criteris específics de valoració i el vot favorable de, com a mínim, tres dels membres de la comissió.

En el termini màxim de 2 dies hàbils des de la finalització de la primera prova, la comissió farà pública, en el Butlletí Oficial de UMH (BOUMH) i en la web de la Universitat (<https://servicioprofesorado.umh.es/ca>), la valoració dels candidats en aquesta prova i citarà, si és el cas, els concursants que l’hagen superada a la segona prova, que s’haurà de realitzar com a màxim en el termini de 3 dies hàbils des que es van publicar els resultats de la primera.

6.4 Segona prova.

Per al desenvolupament de la segona prova, els concursants entregaran a la comissió un resum de, com  a mínim, tres temes dels consignats en el projecte docent relatius a una especialitat de coneixement a la qual corresponga la plaça. La comissió triarà aquell que haja de ser exposat oralment, en la sessió pública, pel concursant.

El concursant disposarà d’un temps mínim de quaranta-cinc minuts, i màxim d’hora i mitja, per a desenvolupar el tema triat. Seguidament, la comissió debatrà amb el concursant, sobre els continguts científics dels temes presentats, la metodologia a utilitzar en la seua impartició als estudiants i tots aquells aspectes que estime rellevants en relació amb els temes presentats.

Amb anterioritat al començament de la segona prova, la comissió de selecció publicarà, en el lloc de realització d’aquesta, els criteris de valoració d’aquesta, així com el mínim exigit per a superar-la. Aquests criteris hauran de respectar els especificats a continuació:

a) Continguts científics i metodologia d’impartició del tema triat.

b) Domini de la matèria seleccionada.

c) Rigor, claredat expositiva i capacitat de síntesi en la presentació i debat amb la comissió.

d) Capacitat per a la comunicació i argumentació.

Finalitzada la segona prova, la comissió, de manera col·lectiva, o individualment cada membre d’aquesta, elaborarà un informe raonat sobre cada aspirant ajustat als criteris generals especificats en l’apartat anterior, consignant la seua puntuació numèrica de 0 a 100. En el segon supòsit, la valoració final de la segona prova s’obtindrà calculant la mitjana aritmètica de les puntuacions atorgades per cadascun dels membres de la comissió.

Un concursant haurà superat la segona prova quan obtinga el mínim quantitatiu exigit en els criteris de valoració i obtinga el vot favorable de, com a mínim, tres dels membres de la comissió.

Finalitzada la prova i en el termini màxim de 7 dies hàbils, la comissió farà pública en el Butlletí Oficial de UMH (BOUMH) i en la web de la Universitat (<https://servicioprofesorado.umh.es/ca>) la valoració qualitativa que en aquesta prova li mereix cada candidat, així com la proposta de provisió de la plaça.

*Setena. De la proposta de provisió*

El temps transcorregut entre la publicació de les llistes definitives de persones admeses i la proposta de provisió del concurs en cap cas pot excedir els 3 mesos.

Les comissions de contractació proposaran al rector la relació de les persones candidates proposades per a la seua contractació.

Quan s’hagen convocat diverses places d’igual categoria en una mateixa àrea de coneixement i amb idèntiques activitats docents i investigadores, se citarà les persones concursants proposades per l’ordre de valoració que se n’haja efectuat, perquè procedisquen a triar vacant.

En cap cas es poden realitzar més propostes de provisió que places convocades. Tots els concursos es poden resoldre amb l’absència de proposta de provisió de la plaça o places.

Les persones concursants que no hagen sigut proposades per a ser nomenades per a les places objecte de concurs no podran al·legar cap dret sobre places vacants.

*Huitena. De la contractació*

8.1. Contractació de la persona candidata.

A la vista de la proposta de provisió feta per la comissió, i si ho considera oportú, el rector determinarà l’efectivitat de la proposta. El Servei de Professorat, Nòmina i Seguretat Social comunicarà la incorporació del nou professorat als departaments implicats.

8.2. Tràmits de la contractació.

El Servei de Professorat, Nòmina i Seguretat Social citarà la persona candidata proposada perquè, en un termini màxim de 3 dies hàbils, es persone en aquest servei a fi d’aportar la documentació acreditativa de complir els requisits establits en la convocatòria i procedir, si escau, a signar tota la documentació que calga per a la formalització de la seua contractació. Transcorregut aquest termini sense haver-s’hi personat, la persona candidata perdrà el dret, i es procedirà a citar la següent i, si escau, successives.

En cas de renúncia explícita d’una persona candidata, amb anterioritat a la presentació de la documentació acreditativa dels requisits, s’aplicarà el mateix procediment de citació de l’apartat anterior.

*Novena. Dels recursos*

Contra les resolucions de les comissions de contractació s’hi pot interposar un recurs d’alçada, previst en l’article 121 de la Llei 39/2015, d’1 d’octubre, del procediment administratiu comú de les administracions públiques, en el termini d’un mes comptador des de l’endemà de la publicació d’aquestes resolucions. El recurs s’hi pot interposar davant de l’òrgan que va dictar l’acte que s’impugna o davant del rector de la UMH com a òrgan competent per a resoldre’l.

*Desena. Característiques dels contractes*

Els contractes laborals de professorat permanent laboral amb caràcter indefinit tenen naturalesa especial (art. 2.2. del Decret 174/2002).

Els contractes de professorat permanent laboral amb caràcter indefinit s’han de formalitzar per escrit, d’acord amb el model que, a aquest efecte, ha aprovat el Consell de Govern d’aquesta universitat.

Les retribucions són les determinades en el Decret 174/2002, de 15 d’octubre, del Govern Valencià, i es consideraran, si escau, aquelles variacions que aproven els òrgans competents d’aquesta universitat.

Les retribucions íntegres mensuals són les que estableix l’annex II.

En l’annex I s’especifica el codi o número de la plaça, el tipus de contracte, la dedicació, el departament, l’àrea de coneixement al qual s’adscriu la plaça, activitats que s’han d’exercir i el caràcter indefinit del contracte. La data d’inici del contracte coincidirà amb la data de la formalització.

*Onzena. Referència al gènere*

En aplicació de la Llei 3/2007, de 22 de març, per a la igualtat efectiva de dones i homes, així com la Llei 9/2003, de 2 d’abril, de la Generalitat, per a la igualtat entre dones i homes, tota referència a persones, col·lectius o càrrecs acadèmics, el gènere dels quals siga masculí, estarà fent referència al gènere gramatical neutre; inclou, per tant, la possibilitat de referir-se tant a dones com homes.

*Dotzena. Règim de recursos.*

Les convocatòries de places de personal permanent laboral i tots els actes administratius que se’n deriven, poden ser impugnades en els casos i en la forma que estableix la Llei 39/2015, d’1 d’octubre, del procediment administratiu comú de les administracions públiques.

Tots els actes de notificació dels procediments que s’inicien a conseqüència d’admetre els recursos regulats en la present resolució, es fan, amb text íntegre, en el *Butlletí Oficial de la Universitat Miguel Hernández d'Elx*  (BOUMH) i a títol informatiu, en la pàgina web (<https://servicioprofesorado.umh.es/>ca/).»

ANNEX I

Núm. plaça: DC3570

Categoria: professorat permanent laboral

Dedicació: temps complet (37,5 h/setmana)

Departament: Art

Àrea de coneixement: Escultura

Activitats docents i investigadores: docència i investigació en Escultura. Instal·lacions.

Duració del contracte: indefinit

Comissió titular:

President: Daniel Pablo Tejero Olivares – CU Universitat Miguel Hernández d’Elx

Secretari: Javier Moreno Pérez – TU Universitat Miguel Hernández d’Elx

Vocal primera: Arantzazu Lauzirika Morea – TU Universitat del País Basc

Vocal segona: Raquel Barrionuevo Pérez – TU Universitat de Sevilla

Vocal tercer: Daniel Bilbao Peña – CU Universitat de Sevilla

Comissió suplent:

President: José Vicente Martín Martínez – CU Universitat Miguel Hernández d’Elx

Secretària: Tatiana Sentamans Gómez – CU Universitat Miguel Hernández d’Elx

Vocal primera: Asunción Lozano Salmerón – CU Universitat de Granada

Vocal segona: Natividad Navalón Blesa – CU Universitat Politècnica de València

Vocal tercer: José Luis Lozano Jiménez – TU Universitat de Granada

Núm. plaça: DC3571

Categoria: professorat permanent laboral

Dedicació: temps complet (37,5 h/setmana)

Departament: Biologia Aplicada

Àrea de coneixement:

Activitats docents i investigadores: docència i investigació en Botànica. Investigació en Sistemàtica i Biologia Funcional de Cianobacteris.

Duració del contracte: indefinit

Comissió titular:

Presidenta: Concepción Obón de Castro – CU Universitat Miguel Hernández d’Elx

Secretari: Andrés Giménez Casalduero – CU Universitat Miguel Hernández d’Elx

Vocal primera: Asunción Morte Gómez – CU Universitat de Múrcia

Vocal segon: Segundo Ríos Ruiz – TU Universitat d’Alacant

Vocal tercera: Isabel Draper y Díaz de Atauri – TU Universitat Autònoma de Madrid

Comissió suplent:

Presidenta: María Ángeles Botella Marrero – CU Universitat Miguel Hernández d’Elx

Secretari: Victor Manuel Quesada Pérez – TU Universitat Miguel Hernández d’Elx

Vocal primer: José Manuel Blanco Moreno – professorat contractat doctor Universitat de Barcelona

Vocal segona: Belén Estébanez Pérez – professorat contractat doctor Universitat Autònoma de Madrid

Vocal tercer: Felipe Domínguez Lozano – TU Universitat Complutense de Madrid

Núm. plaça: DC3572

Categoria: professorat permanent laboral

Dedicació: temps complet (37,5 h/setmana)

Departament: Enginyeria Mecànica i Energia

Àrea de coneixement: Enginyeria Mecànica

Activitats docents i investigadores: docència i investigació en Enginyeria Mecànica. Disseny de màquines. Disseny i simulació de Sistemes Mecànics.

Duració del contracte: indefinit

Comissió titular:

President: Emilio Velasco Sánchez – TU Universitat Miguel Hernández d’Elx

Secretari: Ramón Peral Orts – TU Universitat Miguel Hernández d’Elx

Vocal primera: Carolina Álvarez Caldas – TU Universitat Carlos III de Madrid

Vocal segona: Silvia de la Flor López – TU Universitat Rovira i Virgili de Tarragona

Vocal tercer: Francisco David Denia Guzmán – CU Universitat Politècnica de València

Comissió suplent:

President: Pedro Ginés Vicente Quiles – CU Universitat Miguel Hernández d’Elx

Secretari: Javier Ruiz Ramírez – TU Universitat Miguel Hernández d’Elx

Vocal primer: Alfonso Fernández del Rincón – CU Universitat de Cantàbria

Vocal segon: José Antonio Calvo Ramos – TU Universitat Carles III de Madrid

Vocal tercera: María Prado Nóvoa – TU Universitat de Màlaga

Núm. plaça: DC2928

Categoria: professorat permanent laboral

Dedicació: temps complet (37,5 h/setmana)

Departament: Medicina Clínica

Àrea de coneixement: Medicina

Activitats docents i investigadores: docència i investigació en Medicina.

Duració del contracte: indefinit

Comissió titular:

President: Félix Gutiérrez Rodero – CU Universitat Miguel Hernández d’Elx

Secretària: María Isabel Belloch Mas – TU Universitat Miguel Hernández d’Elx

Vocal primer: José Verdú Soriano – TU Universitat d’Alacant

Vocal segona: María Loreto Maciá Soler – TU Universitat d’Alacant

Vocal tercer: Antonio Cabrera de León – CU Universitat de la Laguna

Comissió suplent:

President: Vicente Francisco Gil Guillén – CU Universitat Miguel Hernández d’Elx

Secretària: María de los Reyes Pascual Pérez – TU Universitat Miguel Hernández d’Elx

Vocal primera: Pamela Pereyra Zamora – TU Universitat d’Alacant

Vocal segon: Vicente José Pallares Carratalá – TU Universitat Jaume I de Castelló

Vocal tercer: Francisco Gude Sampedro – professorat contractat doctor Universitat de Santiago de Compostel·la

Núm. plaça: DC3573

Categoria: professorat permanent laboral

Dedicació: temps complet (37,5 h/setmana)

Departament: Patologia i Cirurgia

Àrea de coneixement: Radiologia i Medicina Física

Activitats docents i investigadores: docència i investigació en Teràpia Ocupacional.

Duració del contracte: indefinit

Comissió titular:

President: Francisco Javier Lacueva Gómez – CU Universitat Miguel Hernández d’Elx

Secretària: Juana Gallar Martínez – CU Universitat Miguel Hernández d’Elx

Vocal primer: Antonio David Prieto Merino – TU Universitat d’Alcalá de Henares

Vocal segon: José Miguel Martínez Sanz – TU Universitat de Granada

Vocal tercera: Tania Fernández Villa  – TU Universitat de Lleó

Comissió suplent:

President: Antonio Arroyo Sebastián – CU Universitat Miguel Hernández d’Elx

Secretària: M. del Carmen Acosta Boj – CU Universitat Miguel Hernández d’Elx

Vocal primera: María Patrocinio Ariza Vega  – TU Universitat de Granada

Vocal segona: Rocío Martín Valero – TU Universitat de Màlaga

Vocal tercera: María Rodríguez Bailón – TU Universitat de Màlaga

ANNEX II

*Retribucions mensuals del professorat permanent laboral amb caràcter indefinit*

El professorat permanent laboral és retribuït pels conceptes de sou, complement de destinació i, si és el cas, triennis, complement específic general, incloent-hi el complement singular per acompliment de càrrec acadèmic. Aquestes retribucions són, en còmput mensual, per a l’any 2024:

|  |  |  |  |  |
| --- | --- | --- | --- | --- |
|  | *Sou* | *Complement*  *de destinació* | *Complement*  *específic* | *Total mensual* |
| Temps complet C08 (TC) | 1.326,90 € | 952,17 € | 303,78 € | 2.582,85€ |

El professorat permanent laboral percep dues pagues extres a l’any d’acord amb el que estipula el Conveni col·lectiu del personal laboral de les universitats públiques valencianes.

El professorat permanent laboral pot adquirir i consolidar una quantitat anual per mèrits docents i pel complement de productivitat investigadora que es perceben pel mateix import anual i les mateixes condicions que les corresponent a les retribucions del professorat universitari funcionari, atés el que disposa la normativa de l’Estat en matèria de retribucions del professorat universitari.  

Elx, 26 de juliol de 2024

(p. d. R 01150/2023, de 18.05.2023; DOGV 9600, 22.05.2023)

José Carlos Espigares Huete

Vicerector de Professorat